google/wiki40b huggingface dataset:
सुमित मजूमदार

सुमित मजूमदार टी.आई.एल. लिमिटेड के अध्यक्ष, प्रबंध निदेशक तथा वित्त वर्ष 2015-16 के लिए भारतीय उद्योग परिसंघ (सी.आई.आई) के अध्यक्ष हैं। साथ ही वे अपोलो हॉस्पिटल्स इंटरप्राइजेज लिमिटेड की कार्यकारी उपाध्यक्ष हैं। पूर्व में भी मजूमदार सीआईआई के सक्रिय सदस्य रहे हैं इन्होंने इसकी विभिन्न समितियों तथा परिषदों की अध्यक्षता की है।
नेहा शर्मा

पूर्व जीवन

उनकी अभिरुचि भोजन पकाना, संगीत सुनना, पढ़ना और नृत्य करना है। नेहा शर्मा भारतीय शास्त्रीय नृत्य 'कथक' में भी प्रशिक्षित हैं।
स्मैशबर्गर

स्मैशबर्गर 37 राज्यों और 9 राज्यों में संचालित 370 कॉरपोरेशन और फ्रैंचाइज़ स्टोर के साथ एक अमेरिकन बर्गर रेस्तरां है।
अर्बाब सिकंदर खान

वे एक पाकिस्तानी राजनीतिज्ञ और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
उपेन पटेल

प्रारंभिक कार्य

वर्ष 2002 के ज़ी टीवी सुपर मॉडल खोज प्रतियोगिता को जीतने के बाद, पटेल ने ह्यूगो बॉस, पॉल स्मिथ और ज़ेगना के मॉडलिंग अनुबंधों स्वीकार करना शुरू किया। उन्होंने अपने कैरियर की शुरुआत एक वीडियो से की जो गायक और गीत लेखक रोमी गिल द्वारा बनाई गयी थी और जिसका शीर्षक था "साडेयां परा तो सीखी उड़ना"।
उन्होंने MTV इंडिया का मोस्ट स्टाइलिश मेल अवार्ड लगातार 2 साल जीता और उन्होंने भारत के नंबर एक सुपर मॉडल के तौर पर चार F पुरस्कार जीते जिनमें से तीन लगातार वर्षों में जीता, जिसके कारण उन्हें कई नए विज्ञापन मिले जिनमें शामिल था टस्कन वर्व, हिलफिगर, टॉमी, प्रोवोग, डी'दमास डीज़ायर. उन्होंने अंतरराष्ट्रीय ब्रांडों जैसे वेंडेल रौड्रिक, विक्रम फड़नीस और वेस्टसाइड का प्रचार किया।

फिल्म, 2006 से वर्तमान तक

पटेल कई संगीत वीडियो में नज़र आये, जिनमें बॉलीवुड के बेहतरीन गीत "क्या खूब लगती हो" का रीमिक्स संगीत वीडियो शामिल है, इसमें उनके साथ उदिता गोस्वामी ने भी काम किया है।
2006 में, उन्होंने रहस्यात्मक फिल्म 36 चीन टाउन से बॉलीवुड में अपनी शुरुआत की, जिसमें उन्होंने कासानोवा जैसा एक चरित्र निभाया, जिसे संदिग्ध हत्यारा माना जाता है। यह फिल्म बॉक्स ऑफिस पर सफल रही। सुभाष के झा ने टिप्पणी की कि "कसीनो में एक कासानोवा के रूप में उपेन पटेल की एक असामान्य स्टाइलिश शुरुआत होती है। वे पूरे आत्मविश्वास के साथ नृत्य करते हैं और निपुण अभिनेताओं के एक जमावड़े के बीच भी अपनी पहचान को कायम रखते हैं"। पटेल ने सर्वश्रेष्ठ नवोदित अभिनेता के कई पुरस्कार जीते, जिसमें उनकी इस भूमिका के लिए आईफा पुरस्कार शामिल था।
उनकी दूसरी फिल्म नमस्ते लंदन, जिसमें उन्होंने एक सहायक अभिनेता की भूमिका निभाई, 23 मार्च 2007 को रिलीज़ हुई और यह फिल्म बॉक्स ऑफिस पर भी सफल रही।
उसके फौरन बाद, 6 अप्रैल 2007 को उनकी तीसरी फिल्म शाकालाका बूम बूम रिलीज़ हुई, लेकिन यह फिल्म बॉक्स ऑफिस पर आशातीत सफलता पाने में असमर्थ रही। लेकिन उन्होंने इस फिल्म में अपने अभिनय के लिए प्रशंसा प्राप्त की। तरण आदर्श ने टिप्पणी की कि उस जटिल भूमिका को निभाते हुए पटेल "आत्मविश्वास के जीते जागते उदाहरण" बने हुए थे और यह कि "उपेन ना केवल खूबसूरती के मामले में एक शो स्टौपर हैं, बल्कि उनमें एक अभिनेता के रूप में तरक्की करने की भी क्षमता है।".
2008 में, उन्हें अश्विनी धीर की फिल्म वन टू थ्री में अपने अतिथि भूमिका के लिए आलोचना प्राप्त हुई। मनी हैं तो हनी हैं में उनकी भूमिका को सराहा गया, लेकिन यह फिल्म व्यावसायिक रूप से असफल रही। उनकी भविष्य की परियोजनाओं में, फिल्म अजब प्रेम की गज़ब कहानी में एक कैमियो भूमिका शामिल है।
अजब प्रेम की गज़ब कहानी वर्ष 2009 की एक सफल फिल्म रही। उपेन ने इस फिल्म में कैटरीना कैफ के प्रेमी के रूप में कैमियो भूमिका निभाई।

व्यक्तिगत जीवन

उपेन पटेल भारत में मुम्बई में रहते हैं। उनके संबंध कई सुपर मॉडलों के साथ रहे और कई बॉलीवुड अभिनेत्रियों जैसे तब्बू, तनीषा, अमृता अरोड़ा, दीपिका पादुकोण, और ब्राजील की मॉडल कैमिला तावारेस के साथ भी उनके संबंध रहे।

मीडिया में

ईस्टर्न आई में पटेल को 2008 के दस शीर्ष सेक्सी एशियाई में से एक के रूप में दर्शाया गया।

अन्य कार्य

10 अगस्त 2008 को लॉस एंजिल्स में इंडीपेनडेंस दे परेड में पटेल बॉलीवुड की ओर से पहले पुरुष ग्रांड मार्शल थे।
बीसलपुर बाँध

बीसलपुर बांध राजस्थान के टोंक जिले में बनास नदी पर बना है। इसका निर्माण कंक्रीट से हुआ हैं।यह बांध जयपुर,टोंक, अजमेर सहित कई शहरों की प्यास बुझाता है व सिंचाई की जरूरतों को पूरा करता है।बीसलपुर राजस्थान के टोंक जिले में स्थित एक गाँव है और यह अपने भगवान गोकर्णेश्वर के प्राचीन मंदिर के लिए प्रसिद्द है। बनास नदी पर बनाया गया बीसलपुर बाँध बीसलपुर का दूसरा आकर्षण है जो इस गाँव को चर्चा में लाता है। यह बाँध दो चरणों में बनाया गया। पहले चरण का उद्देश्य गाँव के लोगों को पीने का पानी उपलब्ध करवाना था जबकि दूसरे चरण का उद्देश्य सिंचाई की सुविधाओं में सुधार लाना था। यह बाँध 574 मीटर लंबा और 39.5 मीटर ऊँचा है।
राज चाँदीजा
२०१० हरिद्वार महाकुम्भ

महाकुम्भ भारत का एक प्रमुख उत्सव है जो ज्योतिषियों के अनुसार तब आयोजित किया जाता है जब बृहस्पति कुंभ राशि में प्रवेश करता है। कुम्भ का अर्थ है घड़ा। यह एक पवित्र हिन्दू उत्सव है। यह भारत में चार स्थानो पर आयोजित किया जाता है:  प्रयाग राज ), हरिद्वार, उज्जैन और नासिक।
२०१० का कुम्भ मेला हरिद्वार में आयोजित किया जा रहा है। पिछली बार १९९९ में महाकुम्भ का आयोजन यहाँ किया गया था। मकर संक्राति के दिन अर्थात १४ जनवरी, २०१० को इस मेले का शुभारम्भ हो गया है। हरिद्वार में जारी इस मेले में इस बार ७ करोड़ से भी अधिक लोगों के आने का अनुमान है।
पौराणिक आख्यानों के अनुसार समुद्रमंथन के दौरान निकला अमृतकलश १२ स्थानों पर रखा गया था जहां अमृत की बूंदें छलक गई थीं। इन १२ स्थानों में से आठ ब्रह्मांड में माने जाते हैं और चार धरती पर जहां कुंभ लगता है।
हिन्दू धर्म में मान्यता है कि इस मेले में स्नान करने से मोक्ष की प्राप्ति होती है।

हरिद्वार महाकुंभ का योग

पुराणों आदि प्राचीन ग्रन्थों में उपर्युक्त चारों स्थानों पर महाकुंभ लगने के लिए ग्रहों की विशिष्ट स्थितियाँ बतायी गयी हैं। हरिद्वार के लिए यह इस प्रकार वर्णित है-
पद्मिनीनायके मेषे, कुम्भराशिगते गुरौ।गंगाद्वारे भवेद्योगः कुम्भनाम्ना तदोत्तमः।।
अर्थात् जब सूर्य मेष राशि में हो, बृहस्पति कुंभ राशि में हो, तब गंगाद्वार (हरिद्वार) में कुंभ नाम का उत्तम योग होता है।
उल्लेखनीय है कि बृहस्पति प्रतिवर्ष राशि बदलता है जबकि सूर्य हर महीने राशि बदलता है। तथा २००९ के १९ दिसंबर को यह कुंभ राशि में प्रवेश कर चुका है। सूर्य मेष राशि में १४ अप्रैल २०१० को आयेगा और तभी इस महाकुंभ का प्रमुख स्नान है (१४ अप्रैल को)।
क्योडो

यह जापान की एक प्रमुख समाचार संस्था है |
२१४२ ईसा पूर्व

२१४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अपघर्षक

अपघर्षक ऐसे पदार्थ हैं जिन्हें किसी वस्तु के ऊपर रगड़कर उस वस्तु का आकार बदलने या उसे अधिक चिकना (smooth) बनाने का काम आता है। यह प्राकृतिक तथा कृत्रिम पदार्थों को मिलाकर बनाया जाता है और लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। प्राकृतिक अपघर्षकों में कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर हैं, जिनका उपयोग पेषण पत्थर और शाणचक्रों (grinding wheels) के बनाने में होता है। दूसरे प्राकृतिक अपघर्षक भी हैं, जो इतने लाभदायक और अधिक उपयोगी नहीं हैं। कभी-कभी अपघर्षकों का प्रयोग चिकना बनाने के बजाय खुरदरा बनाने के लिए भी किया जाता है।

परिचय

बनावटी अपघर्षकों में कारबोरंडम (carborundum), जो कार्बन तथा कुरुबिंद को मिलाकर बनता है, पिसा हुआ लोहा तथा इस्पात हैं। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर अपघर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।
इन प्राकृतिक तथा बनावटी अपघर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।
रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।
अपघर्षक की संरचना पर ध्यान देना जरुरी है,। संरचना से मतलब धर्षक के कणों की एक दूसरे से दूरी से है। दूर दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।
अपघर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के अपघर्षक से अच्छी कटती हैं और इसी प्रकार ये अपघर्षक प्रमार्जन के लिय भी ठीक होते हैं। मोटे कण के अपघर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।
2018 पुरुष हॉकी विश्वकप

बोली

मार्च 2013 में, एफआईएच ने 2014-2018 चक्र के प्रक्रिया दस्तावेज प्रकाशित करने के एक महीने बाद, ऑस्ट्रेलिया, बेल्जियम, भारत, मलेशिया और न्यूजीलैंड को अगले प्रतियोगिता कार्यक्रम की मेजबानी के उम्मीदवारों के रूप में चयन किया था और बोली-प्रक्रिया दस्तावेज जमा करने के लिए कहा गया था। इसके अलावा, मेजबान चुनाव से एक महीने पहले, ऑस्ट्रेलिया ने तकनीकी और वित्तीय कारणों से अपना आवेदन वापस ले लिया। स्विट्जरलैंड के लॉज़ेन में एक विशेष समारोह के दौरान भारत को 7 नवंबर 2013 को मेजबान के रूप में घोषित किया गया था।

प्रारूप

16 टीमों को चार समूहों में बाँटा गया है, जिनमें से प्रत्येक समूह में चार टीमें थीं। प्रत्येक टीम अपने समूह के बाकी टीमें से खेलेंगी। प्रत्येक समूह की पहली वरीयता की टीम, क्वार्टर फाइनल के लिये आगे बढ़ जायेगी, जबकि प्रत्येक समूह की दूसरी और तीसरी वरीयता की टीम, क्रॉसओवर मैचों में प्रवेश करेंगी। वहां से एक-उन्मूलन टूर्नामेंट खेला जाएगा।

परिणाम

प्रतियोगिता का परिणाम 27 फरवरी 2018 को प्रकाशित किया जायेगा। [10]
सभी समय स्थानीय (यूटीसी +5:30) हैं।
फरेन्दा

विवरण

फरेन्दा (आनन्दनगर) एक ही नगर पंचायत तहसील मुख्यालय व रेलवे स्टेशन है । सेठ आनन्द राम जयपुरिया के नाम पर इस रेलवे स्टेशन का नाम आनन्दनगर रखा गया था। फरेन्दा के अन्तरगत ६३ क्षेत्रीय पंचायते / खंड हैं।
2003 बैंक ऑफ द वेस्ट क्लासिक

महिला एकल

किम क्लाइतज़र्स ने  जेनीफर कैप्रियाती को 4–6, 6–4, 6–2 से हराया।
२०, अशोका रोड

२०, अशोका रोड  भारत की सूचना और संचार मंत्रालय का आधिकारिक मुख्यालय है। यह दूर संचार विभाग के मंत्रालय का भी मुख्यालय है। यह परिसर भारत की राजधानी दिल्ली में बीच में स्थित है। यह परिसर भारतीय रिज़र्व बैंक के परिसर की बनावट से मिलती जुलती है क्योंकि इन दोनो परिसरों का डिज़ाइन एक ही वास्तुशिल्पी फ़िरोज़ कुंदियानवाला ने तय्यार किया था।
इंगक टेलीग्राफ

इंगक टेलीग्राफ या सेमाफोर टेलीग्राफ (semaphore telegraph) सूचना भेजने या देने की एक विधि है जिसमें आँखों से दिखने वाली वस्तुओं (जैसे कोई दण्ड या ब्लेड आदि) का उपयोग किया जाता है। यह दृष्य चीज ऊँचाई पर लगी होती है (जैसे किसी टॉवर के ऊपर)। वस्तु किस स्थिति में है (जैसे, क्षैतिज या ऊर्ध्व) , इसी से सूचना का पता चलता था। सबसे प्रसिद्ध तरीका फ्रांस के क्लाड चै (Claude Chappe) ने १७९२ में विकसित किया था जो १९वीं शताब्दी के आरम्भिक काल तक लोकप्रिय रहा।
नागदा जिला

मध्यप्रदेश सरकार राज्य में एक नया जिला बनाने जा रही है। नागदा मध्यप्रदेश का 53वां जिला बनेगा। इसके लिए कार्रवाई शुरू हो गई है। अभी मध्यप्रदेश में 52 जिले हैं।
मध्यप्रदेश के 52 जिलों को 10 संभागों में बांटा गया है लेकिन 2011 की जनगणना में मध्यप्रदेश में केवल 50 जिले थे, जिनमें जनगणना का कार्य किया गया था। मध्यप्रदेश में वर्तमान में तहसीलों की कुल संख्या 341 है।
वर्तमान में नागदा भारत के राज्य मध्य प्रदेश के उज्जैन जिला के अतर्गत स्थित है। यह शहर चम्बल नदी के तट पर बसा है। 23° 27' 0" उत्तर , 75° 25' 0"पूरब , यह नागदा जंक्शन की भूगोलिक स्थिति है। ०७३६६ इसके दूरभाष कोड है। 456335 नागदा जंक्शन के पोस्ट पिन कोड है।
यहाँ के मुख्य मार्ग है। --- महात्मा गाँधी मार्ग.- जो की रेलवे स्टेशन से शुरू होकर पुलिस थाना नगदा तक जाता है। और यह ही नागदा का मुख्य बाजार भी है। ----- जवाहर मार्ग- यह भी रेलवे स्टेशन से शुरू हो कर बस स्टैंड तक जता है। और नवीन नागदा का यह मार्ग मुख्या रूप से विस्तारी-करण पर है। इस मार्ग से आपको नागदा की प्रगति का अहसास होता है। ---- बाईपास रोड - यह मार्ग नागदा के समीप से गुजरने वाला हैवी ट्रैफिक मार्ग है। इस मार्ग के बन जाने से इंदौर और राजस्थान की तरफ सफ़र करना बहुत सुलभ हो गया है। और नागदा में नयी आर्थिक सम्भावना भी बढ़ गयी है। आने वाले दिनों में यह मार्ग भी नागदा के विस्तारीकन में एक महत्वपूर्ण भूमिका में होगा। ----
यहाँ पर आदित्य बिरला ग्रुप की इंडस्ट्री ग्रेसिम इंडस्ट्री है जिस में मुख्य रूप से ग्रासिम इंडस्ट्रीज लिमिटेड विस्कोस स्टेपल फाइबर का उत्पाद किया जाता है। यह भारत की सबसे बड़ी निजी क्षेत्र की कंपनी में शुमार है। इसका कंसोलिडेटेड शुद्ध राजस्व २९३ अरब का है। यहाँ पर २०११ में किया गए सर्वे के अनुसार तकरीबन ६५६८ व्यक्ति काम करते हैं है। कुमार मंगलम बिरला इसके चेयरमैन है। बिरलाग्राम में स्थित बिरला मंदिर अपनी नकाशी और खूबसूरती का बेजोड़ नमूना है, इसी मंदिर से लगती हुई हवाई पट्टी है जो की बिरला ग्रुप ऑफ़ इंडस्ट्रीज की निजी है।
रेलवे स्टेशन - यह स्टेशन दिल्ली और मुंबई के मध्य पड़ता है। इंदौर या भोपाल से दिल्ली जाने वालो के लिए यह जंक्शन का काम करता है। यहाँ से उज्जैन ५५ और रतलाम ४५ किलो मीटर की दूरी पर है।
तेरे मेरे बीच में

प्रारूप

हर भाग का अलग विषय होता है। इसे अतिथि विषय अनुसार लोगों को लाते हैं।
सावर्ण रायचौधुरी परिवार

सावर्ण रायचौधुरी परिवार कोलकाता शहर का प्रथम परिवार कहलाता है क्योंकि इस परिवार से ईस्ट इण्डिया कम्पनी ने तीनन गांव खरीद कर कोलकाता शहर को बसाना चालू किया था। औरंगजेब के पौत्र आजिम उस शान के हुकुम से १० नवम्बर १६९८ को कोलकाता, सुतानुटि और गोबिन्दपुर - इन तीन गांव के प्रजास्वत्व ईस्ट इण्डिया कम्पनी को हस्तान्तर किये थे। सावर्णचौधुरीयों को सुंदरवन इलाके में जो जागिरदारी मिली थी, उसका एक अंश थे ये तीन गांव। उन लोगों को यह इलाका मिला था जहांगीर से। हालांकि वे लोग ब्राह्मण परिवार थे, उनके सदस्यों ने मुगलों के सेना में उच्च पद पर आसीन थे। परिवार के पहला सदस्य जो गंगोपाध्याय से रायचौधुरी हुये वह थे लक्ष्मीकान्त (१५७०-१६४९)। उनको अकबर से राय खिताब और जहांगीर से चौधुरी खिताब मिला था।

आरम्भिक इतिहास

लक्ष्मीकान्त के पूर्वज आये थे उत्तर भारत के कन्नौज से एवम गंगा किनारे बसाये जाने के कारण गंगोपाध्याय ब्राह्मण के रूप से परिचित हुये थे। पहला पूर्वज जिनका जिकर इतिहास में पाया जाता है वह हैं वेदगर्भ। लक्ष्मीकन्त उनके उन्नीसवें वंशज थे। ब्राह्म्ण का पेशा जिन्होने त्यागा वह थे पंचानन गंगोपाध्याय, जो उस समय हुगलि जिला के गोहट्य-गोपालपुर में रहते थे। क्षत्रियवृत्ति त्याग कर वे हुमायुं के घुड्सवार अफगान सेना में भर्ती हुये और बाद में हुमायुं के अफगान घुड्सवार सेना के सेनाध्यक्ष बन गये। बहुत सारे वैभव कमाने के पश्चात वह जहां बस गये अभि उस जगह का नाम उनके हवेली के चलते हो गया है हालिशहर। पंचानन को खिताब मिला था शक्ति खान, परन्तु वे उस खिताब को केवल राज दरबार में ही काम में लाते थे। पंचानन के नाति जिया गंगोपध्याय (१५३५- ?) पुत्र लक्ष्मीकन्त के जन्म के बाद हि सन्यास ले चुके थे। लक्ष्मीकन्त को जिया सौंप दिये थे कालीघाट मन्दिर के पुजारी आत्माराम ब्रह्मचारी को। कालीघाट का कालीप्रतिमा का प्रतिष्ठा किये थे जिया गंगोपाध्याय। लक्ष्मीकन्तको जो जायगीरदारी मिला था वह था बेहाला से दक्षिणेश्वर पुरा कालीक्षेत्र, प्र्गण मगुरा, खासपुर, कोल्काता, पैकान, अनवरपुर, आमिराबाद, हावेलिशहर, हातिगढ एवम सुन्दरवन का पुरा अंचल। अभी के कोलकाता उस समय के कोलकाता से इलाके में भिन्न था। अंग्रेजों ने जो तीन गांव लिये थे वह था डिहि कोलकाता-सुतनुटि-गोबिन्दपुर। वर्तमान बौबाजार, मिर्जापुर, सिमला और जानबाजार है डिहि-कोलकाता के अन्तर्गत। गोबिन्दपुर के इलाके में आता है वर्तमान हेस्टिंस, मयदान और भवनीपुर। सुतनुटि के इलाके में चितपुर, बागबाजार, शोभाबाजार और हाट्खोला। अभि जिस तालावको लालदिघी कहा जाता है वंहा सावर्ण रायचौधुरीयों के कुलदेवता श्यामराय का होली खेला जाता था। तालाव रंगों से लाल हो जाया करता था। सावर्ण रायचौधुरी परिवार नवाब सिरजुद्दौला का साथ नहीं त्यागा था, जिसके कारण ब्रिटिश शासक प्रिवार को ध्वंस क्र दिया था जबकि ज्यादातर बंगालि परिवार अंग्रेजों के साथ घुलमिल गये थे और उस्के फायदे भी उठाये। कोलकाता का पहला दुर्गा पुजा सावर्ण रायचौधुरीयों ने सन १६१० में शुरु किया था। उसके बाद ही यह सिलसिला पूरे बंगाल में फैल गया।
उड़न खटोला

उड़न खटोला उत्तर भारत और पाकिस्तान की लोककथाओं में एक काल्पनिक उड़ने वाला वाहन होता है। हालांकि इसका सही अर्थ 'उड़ने वाला बिस्तर' है लेकिन लोककथाओं के आम प्रयोग में किसी भी उड़ने वाले वाहन को 'उड़न खटोला' कहा जाता है। आधुनिक भारतीय और पाकिस्तानी कठबोली (स्लैंग) में किसी भी हवा में उड़ने वाले वाहन (जैसे कि हेलीकॉप्टर या हवाई जहाज़) या हवा में तैरते हुए प्रतीत होने वाले वाहन (जैसे कि पहाड़ी क्षेत्रों में रस्सी से लटकते गोंडोला) को कभी-कभी उड़न खटोला कह दिया जाता है।
जयप्रकाश नारायण (लोकसत्ता)

डॉ जयप्रकाश नारायण (1956 -) भारत के राजनेता, समाज-सुधाकरक, टीवी टिप्पणीकार तथा स्तम्भकार हैं। वे लोक सत्ता (पार्टी) के अध्यक्ष हैं तथा वर्तमान में आंध्र प्रदेश विधान सभा के सदस्य हैं। इसके पूर्व वे भारतीय प्रशासनिक सेवा में भी नौकरशाह थे। वे भारत में कई चुनाव सुधार लागू करवाने में सफल रहे हैं। उन्होंने लोकपाल विधेयक का मसौदा (ड्राफ्ट) भी बनाया है।
जयप्रकाश ने 1990 के दशक में भारतीय प्रशासनिक सेवा (आईएएस) से इस्तीफा देकर लोकसत्ता का गठन किया था। इसके जरिए वे लोकतांत्रिक सुधार के लिए आंदोलन चलाना चाहते थे। लोकसत्ता को उन्होंने 2009 के चुनाव से पहले राजनीतिक पार्टी बना दिया और विधानसभा चुनाव में हैदराबाद के कुकटपल्ली विधानसभा क्षेत्र से उन्होंने जीत हासिल की।
आर्मीनियाई जनसंहार

ऑटोमान सरकार द्वारा योजनाबद्ध रूप से अल्पसंख्यक आर्मीनियों का जो संहार कराया गया वह आर्मीनियाई नरसंहार (अंग्रेज़ी: Armenian Genocide या Armenian Holocaust) कहलाता है। (आर्मेनियाई: Հայոց Ցեղասպանություն‎ Hayots Tseghaspanutyun)। इस दौरान १० लाख से १५ लाख लोगों की हत्या का अनुमान है। यह जनसंहार २४ अप्रैल १९१५ से शुरू हुआ जब ऑटोमान सरकार ने 250 आर्मीनियाई बुद्धिजीवियों को कांन्स्टेनटीनोपोल में बन्दी बना लिया। इसके बाद प्रथम विश्वयुद्ध और उसके बाद तक नरसंहार जारी रहा। इसे दो चरणों में किया गया: पुरुषों की एकमुश्त हत्याएँ, सेना द्वारा जबरन गुलामी व महिलाओं, बच्चों व बूढों को सीरिया के रेगिस्तान में मौत की पदयात्रा (डेथ मार्च) पर भेजना। सैनिकों द्वारा खदेडे जाते हुए प्राय ही इन लोगो के साथ बार बार लूटपाट, भूखे रखे जाने, बलात्कार, मारपीट व हत्याएँ हुईं। इनके साथ ही अन्य ईसाई समूहों जैसे कि असीरियाई व ओट्टोमन के यूनानियों को भी निशाना बनाया गया। इतिहासकार इसे ओट्टोमन साम्राज्य की उसी नरसंहार नीति का हिस्सा मानते हैं।
राफाएल लेम्किन इस घटना से इतने आहत हुए थे कि उन्होने १९४३ में नरसंहार genocide शब्द की परिभाषा दी। अपने प्रायोजित व योजनाबद्ध कत्लेआम के लिये आर्मीनियाई नरसंहार को आधुनिक काल के पहले नरसंहारों में गिना जाता है। यहूदी नरसंहार के बाद यह दूसरा सबसे ज्यादा अध्ययन किया जाने वाला नरसंहार है। हालाँकि तुर्की हमेशा ही इस घटना को नरसंहार कहे जाने का विरोध करता रहा है।
फ्रियू मैकमिलन

उऩ दिनो की है , जब मैने १२ वी उत्ती्रण की थी,
गॉव से निकलकर पडने के लिए २० किमी खंडवा शहर जाना पडता था।
परंतु ज्यादा जानकारी न होने के कारन मुझे खंडवा कालेज न मिल सका।
मुझे सनावद कालेज मिला।
२१ तारीख आखिरी दिनांक थी। प्रवेश की, तो मै २० तारीख को ही सनावद के लिए निकल पडॉ।
वैसे ज्यादा पैसै न होने के कारन मुझे रेल मे सफर करना था , जो कि मेरे लिए एक चुनौती से कम नही था,क्यूकि मेने पहले कभी रेल मे सफर नही किया था, पर क्या करे जाना तो था, तो मै  गॉव से खंडवा के लिए पहली ही गाडी से चल दिया,
खंडवा तो जाते रहता था ,पर  चुनौती तो अब आने वाली थी , रेल का सफर जो मैने पहले कभी नही किया, बस सुना था ,कि रेल मे कोइ आवाज नही लगाता ,कि आपका शहर आ चुका है, बस यही डर रहता की कही आगे न निकल जाऊ ,खैर जो भी हो , मै रेल्वे स्टेशन पहुच गया, अब क्या था ,देखा सब टिकट ले रहै।
पता नही चल रहा था , कि सनावद के लिए टिकट कहॉ से मिलेगा , एक भाई। साहब से पुछ कर टिकट तो ले लिया, प्लेटफार्म नं ़ भी पता कर लिया , अब  मै इतंजार करने लगा ,और कुछ समय बाद रेल आ गई ।
अब मै बर्थ पर बैठ गया , कुछ समय बाद एक महिला  आई और मुझे बर्थ से उठा दिया , और मेरी हालत देख कर वो समझ चुकी थी , कि ये इनका पहला सफर है, तो उन्होने प्यार से मुस्कुराते हुए कहा ,बेटा आप आखिरी वाले डिब्बे मै बैठ जाऔ,
अब रेल भी चलने वाली थी ,पर क्या करे , जाना तो था, दौडते हुए आखिरी वाले डिब्बे मै पहुचा ।और लगभग रेल चल ही दी थी, पर किसी तरह बैठ गया ।
अब  जगह तो जनरल कोच मै भी मिल गई ।
मैरे साइड मै एक लडकी बैठी थी , जो कि किसी से बात नह कर रही थी, अब मुझे याद आया की दी को भी बता दू ,कि मै बैठ चुका हू।
और मै दी को पूरे दिन का वाकया सुनाने लगा, मेरी बाते सून कर लडकी हंसने लगी थी , तो मैने जल्दी ही फोन रख दिया,
अब रेल चल कर स्टेशन छोड चुकी थी, मुझे डर था कि कही मै आगे न निकल जाऊ, तो हर समय पुछता रहता ,की सनावद कब आएगा,अब  लडकी से रहा न गया, और  स्कार्फ खोल कर कहने लगी , मै बता दूंगी ,परेशान मत हो, 
मुझे तो कुछ समझ नही आ रहा था, कि जितनी प्यारी आवाज उससे कही ज्यादा सुंदर थी वो, खैर कुछ नही अब डर थोडा कम हो चुका था।
अब अगले स्टेशन पर उसे भूख लगी , तो उसने मुझे पाव भाजी लाने को कहा ,डर तो लग रहा था , पर डरते हुए ही उतर गया क्यूंकि वो मदद जो करने वाली थी ।
पाव भाजी ला कर दी।
और मैरे मना करने के बावजूद मुझे भी  खिलाया।
और थोडी ही देर  मे हम अच्छे  दोस्त बन चुके थे।
अब हमारा वक्त अच्छे से गुजर रहा था, 
हम एक दुसरे के बारे मे काफी कुछ शेयर कर  चुके थे।
शिवाय नाम के , क्यूंकि वो चाहती  थी ,कि ये मुलाकात 
जिंदगी की सबसे यादगार पल हो, क्यूंकि हम एक दुसरे से जुडे रहेंगे तो, शायद मै  इस पल को भूल जाउ जो कि मै नही चाहती, 
और  अगर हमारी दोस्ती सच्ची होगी , तो हम फिर मिलेंगे।
और इतने मे सनावद गया, उससे बिछडने का दुख हो रहा था , तो वो भी कुछ खुश नही थी, मै उतरने लगा ही था, कि उसने कहा फिर मिलेंगे।
मै  जाना तो नही चाहता था ,पर मुझे पता था , कि मेरी मंजिल कुछ और है।
और समय आ चुका था ,रेल का चलने का हम एक टक एक दुसरे को देखते रहै , और कुछ ही समय मै हम बिछड गए,
और आज भी मै  इंदौर खंडवा रेल मे सफर करता हू,
किसी दिन  वो पगली मिल जाए , जिसने मैरै पहले रेल के सफर को यादगार बनाया,
कहानी वही जो दिल छु जाए।
By:-
Sandeep Bhagore.
मोएरस मिश्रित दंतोद्गम विश्लेषण

मोएरस मिश्रित दंतोद्गम विश्लेषण, रॉबर्ट मोएरस द्वारा १९७१ में बनाया गया था। यह एक विश्लेषण है जो दंत चिकित्सा में प्रयोग किया जाता है, यह जानने के लिए की स्थायी दांत का आकार क्या आता है प्राथमिक दांत के आकार को मापने से। विश्लेषण आमतौर पर किया जाता है एक दंत डाली, बोलेयस गेज और एक संभावना चार्ट से।
२४९९ ईसा पूर्व

२४९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बेरिल

बैडूर्य (संस्कृत) या बेरिल (Beryl) आधुनिक युग का महत्वपूर्ण खनिज है। इससे बेरिलियम धातु निकाली जाती है, जो हलकी किंतु कठोर तथा दृढ़ होती है। अत: इसका उपयोग वायुयानों में किया जाता है। अन्य धातुओं के साथ इसकी अनेक मिश्रधातुएँ तैयार की जाती हैं, जो विद्युत्, कैमरा आदि उद्योगों में काम आती हैं। बेरिल की पारदर्शक किस्म को 'पन्ना' कहते हैं, जो एक रत्न पत्थर है तथा जिसका उपयोग आभूषणों में किया जाता है।
इसका सूत्र Be₃Al₂(Si O₃)₆ है। बेरिल खनिज को क्षेत्र में सरलता से पहचाना जा सकता है। यह षट्कोणीय समुदाय में क्रिस्टलीकृत होता है तथा इसके क्रिस्टल प्रिज़्मीय होते हैं। इसका रंग नीला, हरा, या हल्का पीला होता है। कभी कभी यह सफेद रंग में भी मिलता है। इसकी टूट शंखाभ (conchoidal), कठोरता ७.५ से ८ तथा आपेक्षिक घनत्व २.७ है।
बेरिल के आर्थिक निक्षेप पेग्मेटाइट शिलाओं में मिलते हैं। भारत में यह खनिज राजस्थान, झराखण्ड तथा नेलोर की पेग्मेटाइट शिलाओं से प्राप्त किया जाता है। विश्व में बेरिल उत्पादन में भारत का स्थान दूसरा है। परमाणवीय महत्व का होने के कारण इसके उत्पादन काँकडे गोपनीय हैं।

नाम व्युत्पत्ति

'बेरिल' नाम भारतीय भाषाओं से व्यत्पन्न हुआ है। इसे प्रकृत में 'वेरुलिय‌', पालि में 'वेलुरिय' और 'भेलिरु' तथा संस्कृत में 'वैडूर्य' कहते हैं। इन्ही शब्दों से 'बेरिल' नाम निकला है।
१७९७ ईसा पूर्व

१७९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दुर्गा कुंड, वाराणसी

बनारस में अस्‍सी रोड से कुछ ही दूरी पर आनन्‍द बाग के पास दुर्गा कुण्‍ड नामका स्थान है। यहां आदि शक्ति का दुर्गा मंदिर भी है। यह मंदिर और कुंड का निर्माण १८ वी सदीमें बंगाल की महारानी ने करवाया था। यह कुंड पहले गंगा नदी से जूडा हुआ था। माना जाता है कि यहां देवी माता की मूर्ति स्वयंभू प्रकट हुई थी।
नवरात्रि सावन तथा मंगलवार और शनिवार को इस मंदिर में भक्‍तों की काफी भीड़ रहती है। इसी के पास राम चरित मानस के रचइता गोस्वामी तुलसी दास जी द्वारा स्थापित हनुमान जी का संकटमोचन मंदिर है।
चौखम्बा संस्कृत ग्रन्थमाला

चौखम्बा संस्कृत ग्रन्थमाला, काशी स्थित संस्कृत ग्रन्थों का प्रकाशक हैं जिसकी स्थापना १८९२ में हरिदास गुप्त ने की थी।